Mestna občina Novo mesto, Seidlova cesta 1, 8000 Novo mesto, ID za DDV: SI48768111, matična št.: 5883288000, TRR: SI56 011000100008585, ki jo zastopa mag. Gregor Macedoni ( v nadaljnjem besedilu: naročnik) 

in




skleneta 
 
                                                         P O G O D B O 
                o prevzemu požarnih alarmov požarne centrale za obdobje treh let

I. UVODBE DOLOČBE 

                                                           1.člen

Pogodbeni stranki uvodoma ugotavljata, da je naročnik izbral izvajalca kot ponudnika za izvajanje požarno – preventivnih storitev za obdobje treh let na podlagi Pravilnika o finančnem poslovanju Mestne občine Novo mesto, št. 007-0001/2023-3 z dne 1. 8. 2023.  

Izvajalec se s to pogodbo zavezuje, da bo strokovno in s skrbnostjo dobrega strokovnjaka izvajal vse aktivnosti, ki so predmet te pogodbe. 

II.  PREDMET POGODBE 
                                                       2.člen

Izvajalec je za naročnika zavezan izvajati vse požarno – preventivne storitve: preglede gasilnikov - hidrantov, strokovne naloge požarne preventive in inženiring s področja varnosti in zdravja pri delu.

Storitve, ki so predmet te pogodbe, so natančneje navedene v 3. členu te pogodbe. Izvajalec prevzame obveznosti z upoštevanjem določil Pravilnika o minimalnih tehničnih in drugih pogojih za vzdrževanje ročnih in prevoznih gasilnih aparatov, Pravilnika o izbiri in namestitvi gasilnih aparatov in Navodil proizvajalca gasilnikov, Pravilnika o požarnem redu in Zakona o varnosti in zdravju pri delu. 

Pogodba zajema obravnavo objektov po priloženem seznamu. 

III. IZVAJANJE STORITEV 

                                                        3.člen
Predmet pogodbe je prenos požarnih alarmov iz požarne centrale na objektu občinske uprave na naslovu Seidlova cesta 1, 8000 Novo mesto in Germova ulica 4, 8000 Novo mesto. 
Prenos alarmov objekta se izvaja tako, da je vgrajeni sistem aktivne požarne zaščite v varovanem objektu naročnika, povezan z varnostno nadzornim centrom izvajalca (v nadaljevanju: VNC izvajalca), izvajalec pa zagotavlja posredovanje svoje intervencijske ekipe, ki preverja stanje v varovanem objektu po prejemu signala in izvaja operativne naloge gasilstva, če je potrebno. 
Izvajalec se zaveže, da bo storitve, ki so predmet pogodbe izvajal 24 ur na dan, vse dni v letu. 

IV. OBVEZNOSTI POGODBENIH STRANK 

Izvajalec se naročniku zavezuje da bo po pravilih stroke in s skrbnostjo dobrega strokovnjaka: 
· nudil naročniku tehnično pomoč v zvezi z morebitnimi pomanjkljivostmi, ki bi nastale po izvedbi vzdrževalnih del na opremi ali na stavbah in jih v najkrajšem času odpravil, 
· učinkovito in brez zamud izpolnjeval vse obveznosti po tej pogodbi.
Naročnik je dolžan:
· zagotavljati redno vzdrževanje sistema v skladu z navodili proizvajalca, 
· sprejeti načrt požarnega varovanja, ki ga pripravi izvajalec in je priloga k pogodbi, 
· pisno zadolžiti delavce, ki morajo biti poučeni o načinih upravljanja z vgrajenim sistemom aktivne požarne zaščite v varovanih objektih, 
· zagotoviti mora neoviran dostop in vstop v objekt (ključi, daljinski upravljalniki zapornic, ipd.)
· skleniti naročniško razmerje za vzpostavitev prenosa sporočil preko omrežja Infranet (Infranetni naročniški priključek za končne uporabnike) na podlagi predhodno pridobljenega soglasja izvajalca, da soglaša s sprejemom alarmnih signalov. 



                                                             4. člen

Ob sprejemu alarmnega signala iz varovanega objekta, napoti izvajalec k naročniku svojo operativno enoto s potrebnimi tehničnimi sredstvi in vozili. Sestava intervencijske enote se določi na podlagi 21. člena Uredbe o organiziranju, opremljanju in usposabljanju sil za zaščito, reševanje in pomoč (Uradni list RS, št. 92/07, 54/09, 23/11 in 27/16) in Načrta požarnega varovanja objekta.
Ob sprejemu signala o motnji na vodu ali motnji pri naročniku, obvesti VNC izvajalca naročnikovo odgovorno osebo o tovrstnem signalu. Odgovorna oseba mora ugotoviti vzroke motnje, poklicati servis in organizirati fizično varovanje objektov do odprave motnje. Izvajalec v času motnje ne dobiva alarmnega signala in ne more posredovati.
                                                               5.člen

Naročnik se zavezuje, da bo organizacijsko urejal vse potrebno, da ne bo prihajalo do lažnih alarmov. Za lažni alarm se šteje vsak alarmni signal, ki ga sprejme izvajalec, pri naročniku pa ni požara. Za lažni alarm se šteje tudi alarmni signal, ki ga sproži delovni proces, varjenje, ogrevanje, izpušni plini, kajenje, ipd. 
Če bo prihajalo do pogostejših lažnih alarmov, naročnik pa ne bo odstranil vzroka, bo izvajalec naročniku prekinil požarno varovanje objekta. 
Za vsako gasilsko intervencijo, opravljeno zaradi posredovanja v primeru lažnega alarma, bo izvajalec naročniku zaračunal vse stroške, nastale po veljavnem izvajalčevem ceniku storitev.
Prva lažna intervencija v tekočem mesecu za posamezno lokacijo se ne obračunava. Stroški obsegajo uporabo vozil glede na časovno odsotnost, kot je določeno z Načrtom požarnega varovanja objekta. Izvajalec izdela poročilo o intervenciji ali o drugem potrebnem ukrepanju na obrazcu Poročilo izvajalca požarnega varovanja o intervenciji, ki ga posreduje najkasneje v petih delovnih dneh naročniku požarnega varovanja. 
Izvajalec in naročnik sta sporazumna, da se opravljene storitve iz tega člena obračunavajo po ceniku izvajalca, ki je priloga te pogodbe.

                                                          6.člen
Če je VNC izvajalca v okvari, ki je ni možno odpraviti takoj, izvajalec nemudoma telefonsko obvesti naročnikovo odgovorno osebo. Kadar traja okvara dlje kot mesec, je naročnik prost finančnih obveznosti za celotno obdobje, v katerem je bil sprejemnik v okvari. Če okvara traja manj kot mesec dni, vendar več kot 24 ur neprekinjeno, se naročniku zaračuna cena za požarno varovanje, izračunana sorazmerno glede na delujoče dni. Pogodba preneha veljati, če je VNC izvajalca uničen zaradi primera višje sile ali v primeru, da naprave ni mogoče več vzpostaviti v delovanje.


V. PRENEHANJE POGODBE 

                                                     7.člen
[bookmark: _Hlk200977407]Naročnik lahko kadarkoli odpove pogodbo s priporočenim pismom drugi pogodbeni stranki. Sledenje mora vsebovati datum s katerim naročnik prekinja pogodbo. Odpovedni rok znaša en mesec in se šteje od dneva, s katerim je naročnik odposlal priporočeno pismo.
Če izvajalec krši pogodbo, se šteje, da je pogodba odpovedana z dnem, ko izvajalec prejme njeno odpoved. Naročnik je izvajalcu dolžan povrniti mesečni znesek za storitve požarnega varovanja še za tekoči mesec, v katerem je izvajalec prejel obvestilo o odpovedi. 

                                                    8.člen
Pogodba preneha veljati v naslednjih primerih
· če naročnik v 3. mesecih po podpisu pogodbe ne izroči Potrdila o brezhibnem delovanju vgrajenega sistema aktivne požarne zaščite v varovanem objektu,
· če naročnik ne popravi okvare, ki povzroča lažne alarme, 
· če naročnik organizacijsko ne odstrani razlogov za povzročanje lažnih alarmov,
· če naročnik ne poravna stroškov zaradi lažnega alarma ali mesečnih zneskov za storitve požarnega varovanja v 30 dneh po zapadlosti računa.
V primeru, da naročnik ne opravi navedenih obveznosti, ima izvajalec pravico odstopiti od pogodbe in prenehati s požarnim varovanjem objekta v 15 dneh od datuma, ko je naročnika pisno pozval k izpolnitvi obveznosti oziroma k plačilu dolgovanih zneskov.
Izvajalec je v tem primeru dolžan s priporočenim pismom obvestiti naročnika, da je prenehal s požarnim varovanjem. 
Izvajalec lahko zamenja sistem prenosa alarmnih signalov oz. preneha z izvajanjem dejavnosti požarnega varovanja, vendar mora biti naročnik obveščen vsaj 6 mesecev pred izvedbo izklopa. 

VI. POGODBENA VREDNOST IN PLAČILNI POGOJI 
                                       
                                                        9.člen

Mesečni pavšal za opravljanje navedene storitve znaša_____mesečno, letno _________ brez DDV, ( _____ letno z DDV) 
Naročnik bo sredstva za storitve, ki jih zanj po tej pogodbi opravi  izvajalec, nakazoval ma transakcijski račun izvajalca_________________, odprt pri__________________,                             na podlagi izdanega in s strani izvajalca posredovanega e-računa. E-račun je potrebno posredovati preko spletne aplikacije UJP net. 

                                                       10.člen

Izvajalec e-računa izdaja mesečno, šteje se, da je e-račun potrjen s strani naročnika, če naročnik izvajalcu ne poda pisnih pripomb v roku (8) delovnih dni od prejema e-računa.
Naročnik se zaveže, da bo izvajalcu račun za opravljeno delo poravnal po 30. dan od prejema e-računa. E-račun se izda do petega (5.) dne v mesecu za pretekli mesec. 
Sredstva za izvajanje te pogodbe so zagotovljena na proračunski postavki 01013301 (materialni stroški).

VII. KONČNA DOLOČILA POGODBE 

                                                                11.člen 

Ničen je okvirni sporazum, pri katerem kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist:
· za pridobitev posla ali
· za sklenitev posla pod ugodnejšimi pogoji ali 
· za opustitev dolžnega nadzora nad izvajanjem pogodbenih obveznosti ali 
· za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku. 

                                                          12.člen 
Pogodba se sklepa za čas od 12.7.2025 do 12.7.2028. Veljati začne z dnem podpisa obeh pogodbenih strank. Katerakoli od pogodbenih strank lahko zaradi neizpolnjevanja pogodbenih obveznosti druge stranke odstopi od pogodbe. Odstop od pogodbe je pisen in mora biti poslan drugi pogodbeni stranki s priporočeno poštno pošiljko. Pogodba preneha veljati 30 dni po tem, ko je priporočena pošiljka oddana na pošto. 

                                                          13.člen
Potrebne dogovore v zvezi z realizacijo te pogodbe bosta pogodbeni stranki sklenili v obliki pisnih aneksov k tej pogodbi. 


                                                        14.člen

Pogodbeni stranki imenujeta vsaka svojega predstavnika, ki sta pooblaščena za koordinacijo izvajanja del po tej pogodbi. Za skrbnika te pogodbe na strani naročnika                                                               se določi                                                       na strani izvajalca pa Tadejo Železnik Križnik 

                                                         15.člen
Vsebina, izpolnjevanje in veljavnost te pogodbe se presojajo po veljavnem pravu Republike Slovenije. Pogodbeni stranki bosta vse morebitne spore, ki izhajajo iz te pogodbe, reševali sporazumno oziroma, s pomočjo mediacije pri Centru za alternativno reševanja sporov na Mestni občini Novo mesto. V primeru, da sporazuma ne bosta dosegli, bo o razrešitvi spora odločalo stvarno pristojno sodišče po sedežu naročnika. 

                                                  16.člen
Pogodba je sestavljena v dveh (2) enakih izvodih, od katerih prejme naročnik in izvajalec po en (1) izvod. 

Številka:                                                                              Številka: 433-0025/2025
Kraj in datum:                                                                     Kraj in datum: 
Izvajalec:                                                                            Naročnik: 


Priloge:
- cenik izvajalca
- seznam objektov v lasti MONM, ki so predmet te pogodbe
